Angrep på bønder i Sør-Afrika

Angrep på bønder i Sør-Afrika (afrikaans: Plaasmoorde) er en påstand om voldelige angrep på gårder i Sør-Afrika. Påstanden om uvanlig stort antall angrep er uten belegg og regnes som en konspirasjonsteori om folkemord på hvite og med opphav blant tilhengere av Hvit makt. Forestillingen om «folkemord på hvite» har vært fast innslag blant rasister på ytre høyre.https://www.washingtonpost.com/politics/2019/05/15/tucker-carlson-those-south-african-white-rights-activists-arent-telling-you-whole-truth/ Påstanden om spesielle angrep på hvite bønder har blitt mytologisert blant hvite i landetSteyn, A. S. (2019). Story of a South African Farm Attack. Africa Today, 66(2), 55-81. blant annet gjennom filmen Treurgrond (2015). Hovedrollen i Treurgrond ble spilt av Steve Hofmeyr kjent for å sine rasistiske utfall og romantisering av apartheid-tiden. Den politiske høyresiden i landet har drevet en internasjonal kampanje der de har spredd påstander om spesielle angrep på hvite bønder. Påstanden har blitt spredt av blant andre Donald Trump og Fox News. Antallet drap på hvite bønder reflekterer det generelt høye voldsnivået i landet. Anders Behring Breivik tok med påstanden om folkemord på boerne i Sør-Afrika i sitt såkalte manifest.

Påstandene
De aller fleste angrepene blir ifølge påstander rettet mot hvite bønder og deres familier. South African Human Rights Commission oppgir 2.500 drap.http://www.dailymail.co.uk/home/moslive/article-1192088/South-Africa-World-Cup-2010--shootings-started.html Kommisjonens rapport sier at «det var en langt høyere risiko for at et hvitt offer for angrep mot bønder ble drept eller skadet, enn et svart offer». Rapporten fant også at antallet drap hadde økt med 25 % siden 2005. Antall drap oppgis i februar 2009 til 3.037. Adriana Stuijt: «Two more S.Afrikan farmers killed», Digital journal

George Stantons organisasjon Genocide Watchhttps://www.genocidewatch.com/articles-by-dr-stanton har uttalt at angrepene er et begynnende folkemord på afrikandere, og har kritisert den sørafrikanske regjeringen for å unnlate å gripe inn, selv om mordraten på hvite bønder («etno–europeiske bønder» i deres rapport) er fire ganger høyere enn generelt i den sørafrikanske befolkningen.https://web.archive.org/web/20051230121634/http://www.genocidewatch.org/BoersSlain01.htm

Gideon Meiring, formann for Transvaal Agricultural Unions sikkerhetsutvalg, har kritisert sørafrikansk politi for å unnlate å forhindre overfall på bønder, og for å være «ikke en del av løsningen, men en del av det pokkers problemet». Meiring har hjulpet jordbrukssamfunn med å organisere patruljevakter. Over en periode på tre måneder i 2006 fikk slike patruljer bestående av lokale, bevæpnede bønder ned antall overfall i Muldersdrift-området fra ett overfall med 2-3 dagers mellomrom til ett overfall hver tredje uke.https://www.iol.co.za/news/south-africa/farmer-armies-in-the-killing-fields-294873  Kallie Kriel fra AfriForum, en lobbyorganisasjon for afrikandere, beskyldte politikere, inkludert landbruksminister Lulu Xingwana for å hisse opp stemningen mot bøndene, og være «medskyldige i mord på bønder». Kriel hevdet det ble brukt slagord som «One settler, one bullet!», «Kill the Boer, kill the farmer!» og «Maak dood die wit man» (= Drep den hvite mann).https://www.news24.com/News24/Anti-farmer-hate-speech-slated-20080429

Referanser

 Eksterne lenker 
  Katie Hopkins: Plaasmoorde: the Killing Fields

Kategori:Sørafrikansk politikk
Kategori:Konspirasjonsteorier